يا عرب

يا عرب اغنيه مصريه الفها احمد فؤاد نجم و لحنها و غناها الشيخ امام

 كلمات 
يا عرب يا عرب يا عرب فى اى مصر

يا عرب يا عرب ..اسمعو صوت شعب مصر

أحفظو لمصر المكان ..و احنا ع العهد اللى كان

مصر أوفا من الزمان ..و انتو عارفين شعب مصر

يا عرب يا عرب يا أهل مصر

اللى خانو العهد بيننا .. و استباحو كل حاجه

و استهانو بالعروبه .. و استكانو للخواجه

مستحيل هيكونو مننا .. احنا حاجه و هما حاجه

هما باعو الجلابيه .. و الوطن و البندقيه

و احنا أصحاب القضيه .. احنا ما بنبيعش مصر

يا عرب يا عرب يا أهل مصر

يطلع الدجال بزيفه .. يملا وادى النيل ضباب

ينزل الجلاد بسيفه ... يزرع الموت و الخراب

يطول الليل زى كيفه ... الصباح له ألف باب

و احنا بوصلتنا فى إيدينا ..ما تخافوش من الليل علينا

مهما غبتو عن عينينا .. انتو جوا قلب مصر

يا عرب يا عرب يا أهل مصر

سينا وللا يافا وللا حيفا وللا دير ياسين

اسألو الشمس اللي هاله .. ع اللى صحيو مبدرين

يزرعوها نور و غله .. دول جدودنا وللا مين ؟

حقنا و حتمن يُعاد ..بس لو بانت سعاد

و البيان ده لوه معاد ..و المعاد هيكون فى مصر

يا عرب يا عرب يا أهل مصر
مصادر

تصنيف:احمد فؤاد نجم
تصنيف:الشيخ امام
تصنيف:اغانى باللغه المصريه
تصنيف:كلمات اغانى